Hans far var også en musikalsk skikkelse som spilte gitar, og Vasconcelos fikk tidlig være med på enkle rytmeinstrumenter i farens ensemble. På midten av 1960-tallet flyttet Casconcelos til Rio de Janeiro for å prøve ut sin musikalitet. Her møtte han Gato Barbieri, en kjent argentinsk saksofonist, og han fikk være med på turné i både Europa og Nord-Amerika. Noen år senere møtte han Don Cherry, en annen kjent jazzmusiker, og disse to sammen med Collin Walcott dannet i 1978 gruppen Codona. Trioen ble oppløst som følge av Walcotts død i 1984.